

**Programi Rajonal për Demokracinë Lokale në Ballkanin Perëndimor 2 - Kosovë**

**Qëllimi i përgjithshëm: Forcimi i demokracisë pjesëmarrëse dhe procesi i integrimit të Ballkanit Perëndimor në Bashkimin Evropian (BE), duke fuqizuar shoqërinë civile dhe të rinjtë që të marrin pjesë në mënyrë aktive në vendimmarrje si dhe duke bërë nxitjen dhe krijimin e një mjedisi ligjor dhe financiar inkurajues për Organizatat e Shoqërisë Civile (OSHC).**

* **Financuar nga BE**
* **Zbatuar nga Programi i Kombeve të Bashkuara për Zhvillim (UNDP)**
* **Buxheti për Kosovë: 1.38 milion Euro (1.65 milion USD)**
* **Data e fillimit të projektit: 1 janar 2021**
* **Kohëzgjatja: 48 muaj**
* **Vendet e ReLOaD: Kosovë, 7 komuna do të përzgjedhen. Në rajon: 6 vende / territore të Ballkanit Perëndimor: Shqipëria, Bosnja dhe Hercegovina, Kosova, Maqedonia e Veriut, Mali i Zi dhe Serbia**
* **Grupet e synuara: Në Kosovë 7 komuna, organizatat e shoqërisë civile (OSHC), banorët në komuna**
* **Partnerët: Zyra e BE-së në Kosovë; Ministria e Administrimit të Pushtetit Lokal (MAPL); Zyra e Qeverisjes së Mirë/Zyra e Kryeministrit; Asociacioni i Komunave të Kosovës; Platforma CiviKos; Departamenti për Regjistrim dhe Ndërlidhje me OJQ-të (MIAPA), Ministria e Financave, TACSO 3 në Kosovë dhe institucionet e tjera të ngarkuara dhe donatorët që punojnë në mbështetje të shoqërisë civile.**
* **OSHC-të do të implementojnë 56 projekte për 4,200 përfitues**

**ReLOaD2 shkurtimisht:**

 #ReLOaD

**Albania Bosnia and Herzegovina**

**Kosovo**\*

**North Macedonia Montenegro**

**Serbia**

**#WesternBalkans**

 **PSE ReLOaD2?**

Si një komponent kritik i sistemeve demokratike, shoqëria civile ka qenë dhe do të vazhdojë të jetë një aktor i rëndësishëm i proceseve të reformave që ndodhin në Ballkanin Perëndimor. Në këtë kontekst, axhenda e pranimit në BE, në rajon promovon rolin e OSHC-ve në demokratizimin e mëtejshëm, duke përfshirë konsultimet në vendimmarrje, kontributin në proceset që lidhen me politikat dhe ndryshimet rregullatore dhe promovimin e përgjegjësisë publike.

Sidoqoftë, kufizimet në mjedis për punën e OSHC-ve, si dhe kufizimet e kapacitetit me të cilat përballen OSHC-të dhe qeveritë lokale, ndikojnë në përpjekjet e tyre për bashkëpunim.

Derisa qeveritë lokale në të gjithë rajonin

sigurojnë fonde të konsiderueshme publike për OSHC-të, ato gjithashtu përballen me sfida të transparencës dhe llogaridhënies.

Një sfidë tjetër me të cilën po përballet rajoni i Ballkanit Perëndimor është angazhimi i pamjaftueshëm i të rinjve. Derisa konsiderohet kritike për forcimin e demokracive të brishta dhe promovimin e transformimeve shoqërore me bazë të gjerë në Ballkanin Perëndimor, angazhimi i të rinjve në rajon ende duhet të stimulohet dhe të përmirësohet.

Bazuar në përvojën e gjerë nga ReLOaD1 dhe ndërhyrjet e mëparshme të projektit në Bosnje dhe Hercegovinë, ReLOaD2 do të jetë në gjendje të adresojë këto çështje dhe sfida në secilin prej përfituesve pjesëmarrës të IPA-s: Shqipëri, Bosnje dhe Herzegovinë, Kosovë, Maqedoni e Veriut, Mali i Zi dhe Serbi.

**\* Për Bashkimin Evropian, ky emërtim nuk paragjykon pozicionin mbi statusin dhe është në përputhje me RKSKB 1244/1999 dhe Opinionin e GJND-së për deklaratën e pavarësisë së Kosovës. Për UNDP-në, të gjitha referencat për Kosovën do të kuptohen në kontekstin e Rezolutës së KS të KB 1244/1999.**

# ÇFARË DUAM TË ARRIJMË?

**Për katër vitet e ardhshme (2021-2024), qëllimi i ReLOaD2 është të forcojë demokracitë pjesëmarrëse dhe procesin e integrimit në BE në Ballkanin Perëndimor, duke fuqizuar shoqërinë civile dhe të rinjtë për të marrë pjesë aktive në vendimmarrje si dhe nxitjen dhe krijimin e një mjedisi ligjor dhe financiar inkurajues për OSHC-të.**

ReLOaD2 do të punojë me qeveritë lokale dhe do t'i nxisë ata të përdorin fondet publike për OSHC-të në një mënyrë transparente dhe të orientuar drejt zhvillimit, duke njohur nevojat lokale dhe duke përqafuar një qasje të bazuar në projekte. Gjithashtu, projekti do të promovojë angazhimin e të rinjve dhe do të mbështesë zbatimin e iniciativave rinore dhe do të punojë në përmirësimin e perspektivave të tyre ekonomike në lokalitetet partnere.

# CILAT JANË REZULTATET E PRITSHME TË PROJEKTIT?

**CILI ËSHTË NDIKIMI I PRITSHËM I PROJEKTIT?**

Rezultatet kryesore të projektit që ReLOaD2 do të arrijë në 7 komuna janë:

* **Forcimi i kapaciteteve të komunave dhe OSHC-ve për të institucionalizuar dhe zbatuar skema të granteve transparente dhe të përgjegjshme gjinore dhe për të ofruar projekte me cilësi të mirë që i shërbejnë komunitetit lokal;**
* **Kapacitete të rritura të autoriteteve lokale dhe organizatave të shoqërisë civile për të gjeneruar më shumë angazhimin qytetar dhe të rinjve në çështjet lokale;**
* **Përmirësimi i rrjetizimit rajonal dhe dialogu midis shoqërisë civile dhe qeverive lokale në të gjithë Ballkanin Perëndimor.**

ReLOaD2 në Kosovë do të rrisë kapacitetet e 7 komunave dhe OSHC-ve për t'u angazhuar në partneritete produktive dhe do të kontribuojë në përmirësimin e ofrimit të shërbimeve dhe realizimin e prioriteteve lokale në përputhje me strategjitë e zhvillimit duke kontribuar kështu në një cilësi më të lartë të jetesës për komunitetet lokale.

Në Kosovë, pritet që OSHC-të të implementojnë rreth 56 projekte dhe të ofrojnë shërbime të përmirësuara dhe të larmishme për mbi 4,200 qytetarë në nivelin lokal.

**Në gjashtë vendet përfituese të IPA-s, pritet që OSHC-të të implementojnë rreth 300 projekte dhe të ofrojnë shërbime të përmirësuara dhe të larmishme për mbi 40,000 qytetarë në nivelin lokal.**

**Zyra e Kosovës:**

**ReLOaD Kontakti**

**UNDP Kosovë**

**Rr. Zagrebi 58, Arbëria**

**10000 Prishtinë, Kosovë**

**Tel: +383 38 249 066**

**Fax: +383 49 780 135**

**registry.ks@undp.org**

**Vlora Elshani, Menaxhere e Projektit**

**Email:** **vlora.elshani@undp.org**

**Enisa Serhati, Analiste e Programit**

**Email:** **enisa.serhati@undp.org**

**Facebook: RELOADWesternBalkans** [**www.ks.undp.org**](http://www.ks.undp.org)